הדיוויזיה ה-246.
הדיוויזיה הוקמה ב-26 באוגוסט 1939, והועמדה תחת פיקוד אריך דנקה, ובמהלך המערכה בפולין שהתה בחזית המערבית כעתודת הארמייה הראשונה. במהלך המערכה על צרפת לחמה הדיוויזיה כחלק מהקורפוס ה-37 במסגרת הארמייה הראשונה, וביולי 1940 שוחררו כוחות הדיוויזיה. במרץ 1942 גויסו כוחות הדיוויזיה מחדש, והיא הוצבה בצרפת תחת פיקוד הארמייה השביעית, ובפברואר 1942 נשלחה לחזית המזרחית, שם פעלה תחת פיקוד הארמייה התשיעית, ולחמה עמה בקרב רז'ב הראשון ובקרב רז'ב השני. במרץ 1943 הועברה הדיוויזיה תחת פיקוד הארמייה הרביעית, ולחמה עמה בקרב סמולנסק (1943). בספטמבר 1943 הועברה הדיוויזיה תחת פיקוד ארמיית הפאנצר השלישית, ולחמה עמה במהלך מבצע בגרטיון, עד להשמדתה ב-3 באוגוסט 1944.
דיוויזיית הפולקסגרנדיר ה-246.
ב-15 בספטמבר 1944 הוקמה הדיוויזיה מחדש בבוהמיה כדיוויזיית פולקסגרנדיר, על בסיס דיוויזיית הפולקסגרנדיר ה-565 שהוקמה ב-26 באוגוסט 1944 על בסיס שרידי דיוויזיית מורביה ודיוויזיית הסער ה-78. באוקטובר לחמה הדיוויזיה במהלך הקרב על אאכן כחלק מהקורפוס ה-81 במסגרת הארמייה השביעית, ובמהלך הקרב על הבליטה היא לחמה כחלק מהקורפוס ה-67 במסגרת ארמיית הפאנצר השישית. לאחר מכן לחמה הדיוויזיה בקרבות בגרמניה, וב-8 במאי 1945 נכנעו שרידי הדיוויזיה באברבאך.
דיוויזיית הפולקסגרנדיר ה-246 (ורמאכט)
דיוויזיית הפולקסגרנדיר ה-565 (ורמאכט)
ביטלג'וס (מחזמר)
ביטלג'וס (באנגלית: Beetlejuice The Musical) הוא עיבוד מוזיקלי עם שירים ומוזיקה מאת המלחין אדי פרפקט ותסריט מאת סקוט בראון ואנתוני קינג, המבוסס על סרט האימה הפרודי באותו השם משנת 1988, שנכתב על ידי מייקל מק'דוול וורן סקארן ובוים על ידי הבמאי טים ברטון, ומספר את סיפורם של בעל ואישה שמגלים לאחר שקיפחו את חייהם שמשפחה יאפית עברה לגור בביתם ומנסים לגרש אותם ללא הועיל בעזרתו של "מגרש חיים" (על משקל "מגרש שדים") בשם ביטלג'וס, שמזומן באמצעות אמירת שמו שלוש פעמים.
המחזמר עלה בהצגת בכורה ב-14 באוקטובר 2018 בתיאטרון הלאומי שבוושינגטון די. סי., והוא עלה על תיאטראות ברודוויי ב-25 באפריל 2019.
רקע.
בשנת 2016, דווח על תהליכי עבודה עבור עיבוד מוזיקלי שייעשה לסרט "ביטלג'וס" שיצא לאקרנים בשנת 1988 בבימויו של הבמאי טים ברטון. המחזמר עתיד היה להיות מבוים על ידי הבמאי אלכס טימברס ולהיות מופק תחת אחריותם של אולפני האחים וורנר ואף נעשתה קריאה מקדימה עם כריסטופר פיצגראלד. במרץ 2017 נודע שהקומיקאי המוזיקלי האוסטרלי אדי פרפקט יכתוב את המוזיקה ואת מילות השירים, ושסקוט בראון ואנתוני קינג יכתבו את התסריט עבור המחזמר ושקריאה נוספת תתקיים במאי, בהשתתפותו של קריס קוקול כמפקח מוזיקלי. למחזמר היו שלוש קריאות ושתי סדנאות ניסיוניות עם אלכס ברייטמן בתפקיד הראשי, סופיה אן קארוזו כמו לידיה דץ וקרי באטלר ודני פודי כברברה ואדם מייטלנד.
הפקות.
המחזמר עלה בהצגת הבכורה שלו בתיאטרון הלאומי שבוושינגטון די. סי. והורץ מ-14 באוקטובר ועד ל-16 בנובמבר 2018. ההפקה בוימה על ידי אלכס טימברס עם כוריאוגרפיה מאת קונור גלאגהר, פיקוח מוזיקלי מאת קריס קוקול, עיצוב תפאורה מאת דייוויד קורינס, עיצוב תלבושות מאת ויליאם איבי לונג, עיצוב תאורה מאת קנת פוזנר, עיצוב קול מאת פיטר היילנסקי, עיצוב הקרנה ווידאו מאת פיטר ניגריני, עיצוב בובות מאת מייקל קארי, אפקטים מיוחדים מאת ג'רמי צ'רניק, אשליות מאת מייקל ובר, מוזיקה בהפקתו של מאט סטין וסידורי מיקום מאת דייוויד דבון.
ב-16 באוגוסט, הוכרז שאלכס ברייטמן יככב בתפקיד הראשי כביטלג'וס לצדה של סופיה אן קארוזו כלידיה דיץ, לאחר שגילמו את התפקידים האלו בסדנאות.
ב-22 באוגוסט הוכרז על צוות השחקנים המלא, ביניהם קרי באטלר (לאחר שהופיעה בסדנאות) ורוב מק'לור כברברה ואדם מייטלנד, לסלי קריטזר ואדם דאנהייזר כדליה וצ'ארלס דיץ, ג'יל אברמוביץ' ודני רוטיגליאנו כמקסין ומקסי דין וקאלווין מון לו כאוטו. האנסמבל יכלול את טסה אלבס, ג'וני ברנטלי, ריאן ברסלין, ברוק אנגן, אייב גולדפרב, אריק אנתוני ג'ונסון, אליוט מטוקס, מתאו מלנדז, ג'ורג' מריק, ראמון אוונס, דווין רוברטס, פרסלי ריאן, קים סאווה ודנה שטיינגולד.
עלילה.
מערכה ראשונה.
ההצגה מתחילה בלווייתה של אמילי דיטץ. בתה של אמילי, לידיה, שרה על ההשלכות של המוות של אימה, כיצד אביה לא מתייחס למוות ואליה, ועל איך שהיא מרגישה שקופה ו"בלתי נראית" בעיני החברה ("Prologue: Invisible"). בסוף השיר מתגלית דמותו של ביטלג'וס, שד ששר שיר על המוות וכל הקונספט של למות ("The Whole Being Dead Thing"). לאחר מכן ביטלג'וס שובר את הקיר הרביעי, ומספר לקהל על החיים שלו בתור מת בעולם של החיים, ושאף אחד לא יכול לראות אותו, אלא אם כן בן- אדם חי יאמר את שמו שלוש פעמים, והוא מספר שהוא מתכנן לגרום לכך בקרוב.
ביטלג'וס מציג לנו את אדם וברברה מייטלנד. הם זוג נשוי נורמי וקצת חנונים, שרוצים להקים משפחה, אבל הם לא מוכנים רגשית לזה, ומתרצים סיבות רבות מדוע הם עדיין לא מוכנים להביא ילד. תוך כדי שברברה ואדם שרים הם קופצים ביחד והרצפה נשברת והם נופלים לתוכה ומתים ("Ready Set, Not Yet"). "הספר למת המתחיל" נופל מהשמיים (באנגלית- The "Handbook for the Recently Deceased)" וביטלג'וס שורף אותו, מכיוון שהוא לא רוצה שברברה ואדם ילכו לעולם התחתון של המתים (כמו שכתוב בספר) אלא שהם ירדפו את הבית שלהם ואת האנשים שעוברים לגור שם על מנת שיעזרו לו לגרום למישהו לאמר את שמו שלוש פעמים. לאחר מכן, ברברה ואדם מטפסים בחזרה מההריסות של הרצפה והם מבינים שהם מתים, ביטלג'וס מציג את עצמו לאדם וברברה ומציע להם שהוא יעזור להם לרדוף את הבית שלהם ובתמורה הם יעזרו לו לגרום לאיש חי לאמר את שמו ("The Whole "Being Dead" Thing, Pt. 2"). ביטלג'וס מראה לברברה ואדם שמשפחת דיטץ
קנתה את הבית שלהם ומסביר להם שרק אם הם יתנו לו לעזור הם יוכלו להעיף את משפחת דיטס מהבית וברברה ואדם מסכימים לקבל את עזרתו (The Whole "Being Dead" Thing, Pt. 3").בינתיים אביה של לידיה,צארלס מגיע לבית עם מאמנת החיים של דיליה(שאביה שכר לה כמו פסיכולוגית אבל היא לא עושה עבודה טובה בכלל) שהיא בנוסף המאהבת של צארלס והם מדברים על איך הם יוכלו לשנות את הבית
לידיה נכנסת ושואלת מתי הם יחזרו הביתה
שצארלס אומר לה שהוא קנה את הבית היא מתחילה להיכנס ללחץ ואומרת שהרוח אמא שלה רודפת את הבית הקודם שלהם אז הם צריכים לחזור,צארלס משתיק את לידיה ואומר שהבוס שלו,מקסי דין יתארח אצלם בעוד יומיים ועוזב
דיליה מנסה לכפות על לידיה אושר כנגד רצונה ואז לידיה מבריחה אותה,אחרי שהיא עוזבת לידיה מתחילה לדבר לעצמה משוכנעת שהרוח של אמא שלה איתה ופורקת את כל העצב שנשאר לה מאז שהיא נפטרה ושאבא שלה אפילו לא מזכיר את השם שלה(גם של המאה וגם של הבת) ושהיא מרגישה בלתי נראית והיא אומרצ שהיא עוד תגרום לאבא שלה להגיד את השם של אמא שלה(dead mom)
רשימת שירים.
וושינגטון די. סי..
לאחר ניסיונות ההרצה בוושינגטון די. סי., השיר "Everything is Meh" נכתב מחדש לחלוטין בגלל תלונות הקהל על כך שהשיר נראה כחסר סנכרון לחלוטין עם שאר המופע והוחלף בתיאטראות ברודוויי בסצנה אחרת, שבה מיס ארגנטינה מבצעת את השיר החדש שנקרא כעת "What I Know Now".
אלבום ההקלטות.
אלבום ההקלטות של הקאסט המקורי מברודוויי הופץ באופן דיגיטלי על ידי חברת "גוסטלייט רקורדס" ב-7 ביוני 2019.
יעקב בירדוגו (השופריה דיעקב)
סוף שבוע בפריז
סוף שבוע בפריז הוא סינגל שהוקלט על ידי הזמרת הישראלית שרית חדד. השיר יצא לאור ב-23 במרץ 2011, כסינגל החמישי מתוך אלבומה ה-20 שקרוי על שם מספרו, 20, על ידי חברת התקליטים אבי גואטה הפקות בע"מ.
השיר הגיע למקום הרביעי במצעד של רשת ג', והשני במצעד של מדיה פורסט.
רקע וכתיבה.
השיר נכתב והולחן על ידי דודי מלכה, והופק על ידי תמיר צור. השיר הוא שיר בסגנון הפופ, המשלב בתוכו גם את סגנון הים-תיכוני. בשיר כשמו, יש אזכור לעיר פריז שבצרפת, והוא מעין שיר אהבה.
עם השיר הופיעה שרית חדד בהיכל מנורה מבטחים. את ההופעה העלתה בהמשך לערוץ היוטיוב.
וידאו קליפ.
טרם הוציאה את הוידאו קליפ המלא של השיר, העלתה שרית חדד לערוץ היוטיוב שלה אודיו של השיר, המציג את עטיפתו של הסינגל. האודיו זכה לויראליות רבה, ונכון ל-25 באוגוסט 2018, מונה הצפיות שלו עומד על כ-2.6 מיליון צפיות.
פרס לורנס אוליבייה לשחקן השנה בהפקה מחודשת
פרס לורנס אוליבייה לשחקן השנה בהפקה מחודשת היה פרס שנתי שהוענק על ידי האיגוד של תיאטרון לונדון כהוקרה על הישגים בתיאטרון הבריטי המסחרי. הפרס נוסד ב-1976 בשם "פרסי איגוד תיאטראות וסט אנד", ושמו הוחלף ב-1984 לכבוד השחקן האנגלי לורד אוליבייה.
ב-1984 אוחד הפרס עם פרס לורנס אוליבייה לשחקן השנה במחזה חדש לפרס יחיד לשחקן הטוב ביותר. בטקס בשנת 1988 הוענק הפרס בפעם האחרונה.
יחסי ארצות הברית–הונג קונג
יחסי ארצות הברית–הונג קונג (港美關係) הם היחסים הדו צדדיים, השיתופיים והפוליטיים שבין ארצות הברית לבין הונג קונג.
היסטוריה.